На основу члана 35. став 7. Закона о планирању и изградњи ("Службени гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/202), члана 32. став 1. тачка 5. Закона о локалној самоуправи („Службени гласник РС“ број 129/2007, 83/2014-др.закон, 101/2016 – др. закон и 47/2018), члана 40. и члана 152. Статута општине Владичин Хан („Службени гласник Града Врања“, број 4/2019), и члана 179. и члана 180. Пословника Скупштине општине Владичин Хан“, (''Службени гласник града Врања'' број 9/2019), Скупштина општине Владичин Хан на седници одржаној 13.09.2020.године, донела је

**ОДЛУКУ**

**О УСВАЈАЊУ ДРУГЕ ИЗМЕНЕ ПЛАНА ДЕТАЉНЕ РЕГУЛАЦИЈЕ ИНДУСТРИЈСКЕ ЗОНЕ ВЛАДИЧИН ХАН(КО Лепеница, КО Сува Морава и КО Грамађе)**

**Члан 1.**

Усваја се друга измена Плана детаљне регулације индустријске зоне Владичин Хан (КО Лепеница, КО Сува Морава и КО Грамађе)(у даљем тексту: **План детаљне регулације**), који чини саставни део одлуке.

**Члан 2.**

 Планом детаљне регулације одређује се дугорочна пројекција развоја и просторног решења подручја у обухвату Плана детаљне регулације, као и правила регулације, уређења и грађења.

**Члан 3.**

План детаљне регулације се састоји из текстуалног и графичког дела.

Текстуални део плана чини: Општи део,Измена плана, Графички прилози, Документациона основа плана.

 Графички део плана садржи карте:

1. Катастарско топографска подлога са границом обухвата Р 1: 2500

2. Планирана претежна намена површина Р 1:1000

3. План парцелације површина јавне намене

 са аналитичко геодетским елементима Р 1: 1000

4. Регулационо и нивелационо решење Р 1: 1000

5. План објеката и мреже инфраструктуре Р 1: 1000

**Члан 4.**

 План детаљне регулације као урбанистички план остварује се урбанистичким пројектима и другим општим и посебним актима у складу са Законом.

**Члан 5.**

 План детаљне регулације са аналитичко-документационом основом чува се трајно у Општинској управи Владичин Хан.

**Члан 6.**

 План детаљне регулације мора бити доступан на увид јавности (правним и физичким лицима) у току важења плана у седишту доносиоца и путем интернет стране органа надлежног за доношења планског документа.

**Члан 7.**

 Текстуални део плана детаљне регулације објавити у „Службеном гласнику града Врања“.

**Члан 8.**

 Одлука ступа на снагу осмог дана од дана објављивања у „Службеном гласнику Града Врања“

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-67/5/20-I**

 **ПРЕДСЕДНИЦА**

**Данијела Поповић**